{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Odluke o kriterijima i mjerilima za financiranje troškova stanovanja te iznosu sredstava za pojedinu jedinicu lokalne samouprave za 2026. godinu "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"PUČKI PRAVOBRANITELJ","PRIJEDLOG,\nO D L U K U o kriterijima i mjerilima za financiranje troškova stanovanja te iznosu sredstava za pojedinu jedinicu lokalne samouprave za 2026. godinu","Prije svega upozoravamo kako Zakon o pravu na pristup informacijama (NN br. 25/13, 85/15, 69/22) predviđa u pravilu rok od trideset dana, dok je za postupak savjetovanja o prijedlogu odluke predviđeno svega dva dana, i to subota i nedjelja. Skraćivanje roka obrazloženo je na način da bi se što prije omogućila isplata socijalnih naknada kao i naknade za rad udomitelja i iznosa opskrbnine u  uvećanom iznosu. Međutim, obrazloženje ukazuje da određene procedure očito nisu započete na vrijeme. Nažalost, ovakvo postupanje šalje poruku da najranjiviji korisnici nisu dovoljno u fokusu, kao i da se misli da nije osobito važno osigurati priliku građanima i organizacijama civilnog društva, uključujući  korisnicima ovih naknada, da se očituju o predloženim iznosima, već se stječe dojam da je savjetovanje samo formalnost, bez stvarne mogućnost utjecanja.\n\nPodsjećamo da je prilikom savjetovanja o kriterijima i mjerilima za financiranje troškova stanovanja te iznosu sredstava za pojedinu jedinicu lokalne samouprave za 2025. godinu građanima također bio ostavljen prekratki rok od devet dana, a koje skraćivanje roka nije uopće bilo posebno obrazloženo. Stoga ovim putem ukazujemo da iznimka skraćivanja rokova javnog savjetovanja ne smije postati pravilo, kao i da je razdoblje za savjetovanje od 9. do 11. siječnja u potpunosti neprimjereno.\nPučka pravobraniteljica, koja kao opunomoćenica Hrvatskog sabora promiče i štiti ljudska prava utvrđena Ustavom, zakonima i međunarodnim pravnim aktima o ljudskim pravima, a obavlja i poslove središnjeg tijela nadležnog za suzbijanje diskriminacije, prije svega pozdravlja donošenje Prijedloga odluke, posebice jer se istim osiguravaju sredstva za financiranje troškova stanovanja jedinicama lokalne samouprave koje su prema indeksu razvijenosti u I. i II. skupini, dakle u prvoj i drugoj polovini ispodprosječno rangiranih jedinica lokalne samouprave. \nIstovremeno, ovim putem ukazujemo da smatramo da je s obzirom na trenutnu ekonomsku situaciju te njen utjecaj na najsiromašnije članove društva, kao i cijenu energenata te okolnost da ugrožene skupine građana žive u energetski najmanje učinkovitim stambenim građevinama, najmanji iznos naknade za troškove stanovanja prenizak te da pri izmjenama Zakona o socijalnoj skrbi isti treba povećati. Ističemo da je navedeno posebno važno u kontekstu poskupljenja i nepovoljnih gospodarskih kretanja te radi prevencije beskućništva, a s obzirom da je najveći razlog beskućništva upravo nedostatak sredstava za troškove stanovanja."]